יחיאל צגאי נולד באתיופיה ועלה במבצע משה בגיל שנתיים לארץ, הרבה הוא לא זוכר, אבל את כל הילדות שלו עבר בבאר שבע שהיא למעשה הבית שלו היום. ''פה כל המשפחה שלי, פה העברתי את הילדות שלי, אני מרגיש שכאן נולדתי. אני אוהד של הפועל באר שבע, אוהב את המועדון. הייתי משחק כדורגל בהפסקות, אבל הייתי מאוד ביישן. הייתי מביא הכדורים של הבוגרים בבית''ר באר שבע, עד שניר קלינגר גילה אותי וככה נפתחתי לעולם הכדורגל רק בגיל 16 הלכתי לבית''ר באר שבע שהייתה אז בליגה הלאומית, ידעתי שלשם אני הולך ואני יכול להתפתח''.
צגאי שיחק גם במ.ס אשדוד שהיה חייל, אבל לא זכה לדקות משחק בשל הצלחת הקבוצה ולמרות שהתאמן קשה ביותר לא הצליח להשתחל להרכב של הקבוצה כאשר שיחק רק ארבע פעמים על כר הדשא. משם הגיע להכח רמת גן ואפשר לומר שהוא פרח מחדש: ''כן זה היה בתקופתו של אורי מלמיליאן, אחרי זה הוא הלך לאמן באשקלון והלכתי אחריו ועלינו ליגה וכך המשכתי בעצם''.
אחרי שמצא את מקומו בקבוצה הבוגרת של המועדון, המועדון הצהוב של העיר באר שבע התפרק לאחר שנתיים ויחיאל עבר לצד האדום של העיר הלוא היא הפועל באר שבע בתקופת אלי זינו. ''הייתה לי תקופה יפה שם, אבל ביום שאלונה ברקת חתמה על הסכם רכישת הבעלות על המועדון הייתי אמור לחתום על החוזה ואז ראובן עטר התקשר, והלכתי למכבי נתניה שהייתה אז בליגת העל בעוד שב''ש היו בלאומית. החמצה? לא יודע כי מבחינתי זה היה השיקול העיקרי עדיף לשחק בליגת העל מאשר בלאומית מה שבדיעבד לאור מה שקורה היום, זה לא היה הכי נכון''.
במהלך עונת 2006-2007, יחיאל צגאי מתעורר לבוקר שכל כולו כותרות שליליות בנוגע לחשד לקבלת שוחד והטיית משחקים כאשר שיחק בבאר שבע תוך כדי החקירות הקשות: ''זה לא פגע בי, זה היה מאחוריי וזה הסתיים תוך חודש- חודש וחצי. להגיד לך שזה כיף? לא. היה לחץ מטורף מבחינת תקשורת זה דבר שלא עברתי בחיים, אבל התגברנו על זה ועברנו הכל. למזלי, המשכתי לשחק כדורגל תוך כדי החקירות. הייתה לי תמיכה מלאה מהקבוצה שתמכו בנו ועזרו לנו ומשם הגעתי למכבי נתניה שהייתה עונת השיא שלי. כבשתי 4 שערים עם 7 בישולים, סיימנו מקום שני והייתי קרוב לנבחרת ישראל, אך לצערי זה לא קרה. היינו גם בחצי גמר גביע המדינה ואז הגיע לותר מתיאוס וזה אומר הכל''.
צגאי התאכזב מאוד מההפתעה כאשר הבין כי הוא מחוץ לתוכניות של מכבי נתניה דבר שכזכור היווה שוק לכולם: ''הוא גמר לי את הקריירה כי מאז זה לא היה אותו דבר. הוא החליט שאני לא מתאים לקבוצה, כולם היו בהלם. הייתי איתם שלושה חודשים ועזבתי לסכנין ומשם החלה הירידה שלי. התחלתי להסתובב בקבוצות וזה דבר לא הכי טוב לשחקנים. לותר לא דיבר איתי, פשוט לא התאמתי לו. הוא אמר להנהלה שאני לא מתרים וההנהלה שחררה אותי בלי סנטימנטים. הייתה לי בומבה רצינית וזה לא היה זה. נתתי גולים, אבל זו כבר לא הייתה אותה ההרגשה, זה משהו אחר. היה לי את בני יהודה וקריית שמונה ובדיעבד זו הייתה החלטה לא נכונה. אני מרוצה מהדרך, אבל ההחלטות לא נכונות שלי הובילו אותי למקומות אחרים. רוב הזמן הייתי לבד ולא היו אנשים לצידי שהיו יכולים לכוון אותי למקומות אחרים, כמו גם התקשורת כמו שהיום הייתי מגיע להרבה יותר''.
הקריירה של צגאי עברה הרבה עליות ומורדות, אך הנקודה הכואבת היא מכבי נתניה: ''לותר זרק אותי ושם זו הייתה המכה שלי. למזלי, הגעתי להפועל אשקלון הובלתי אותה לליגת העל והרגשתי בבית. סיימתי עם 14 שערים ונבחרתי לשחקן העונה. חזרתי להיות בשיאי, היו לי הצעות מכל הקבוצות בליגת העל, אבל פרוספר אזגי ''איים'' על הקבוצות שלא יקחו אותי כי הוא רצה שאני לא אשחק באף קבוצה חוץ מהפועל אשקלון. הייתי סגור כבר בבית''ר, אבל פרוספר לא הסכים אמר לקבוצות לא לגעת בי. הגיעה ההצעה מקפריסין, מאוד נהניתי שם כי זה אירופה ומשהו אחר, אבל מבחינת הרמה חוץ מחמשת הקבוצות הגדולות, כל השאר קבוצות ליגה לאומית כך שהכדורגל הישראלי לדעתי יותר טוב''.
צגאי חזר לארץ ולב''ש, ואז עבר לנס ציונה וחזרה להפועל אשקלון. משם הגיע לליגה א' שהיה עבורו מכה לא פשוטה: ''בום גדול. אתה בשוק כל פעם משנה לשנה, היו תנאים יותר טובים מבחינה כספית מליגה לאומית וזה היה השיקול שלי כי אני נשוי עם ילד וצריך לפרנס משפחה. הגעתי למכבי יפו שהיא קבוצה טובה עם אנשים חמים ואוהבים, מגיע להם רק להצליח. לא היה להם תקציבים להביא לי לאחר מכן וסיימתי את דרכי שם. מי שרוצה שחקן טוב? צריך לשלם. בוא נהיה ריאליים אני לא אבוא בשביל שקל וחצי, אני מכבד את כולם, אבל צריך לשים את הדברים בפרופורציות הנכונות. משם הגעתי להפועל אזור ששם לא התאקלמתי טוב והחלטתי לעוף משם. הייתי בהלם קודם כל שהביאו לי מה שדרשתי ולכן עשיתי את המעבר הזה, לא ידעתי שזה מעשה שלא ייעשה, אבל בינינו עם גילי ורמוט עבר מהפועל ת''א למכבי ת''א, אז מי אני בכלל?''.
אחד הדברים המיוחסים לטובה אצל יחיאל צגאי הם הבעיטות החופשיות שלו שיש לו אחוזי הצלחה גבוהים מאוד בכל הליגות שבהם שיחק: ''אני בין ארבעת בועטי החופשיות הטובים בארץ. מאור בוזגלו, ערן לוי, סלים טועמה ויחיאל צגאי. זה עובדות. אני עוקב אחרי הכדורגל הישראלי. הגעתי לבאקה אל גרביה בליגה א' צפון והשארתי את הקבוצה בליגה, כך שאני שמח והייתה לי עונה מצוינת. חשוב לציין בליגה א' צפון היא ליגה יותר קלילה, אך עם הרבה יותר כסף לעומת הדרום שהיא ליגה קשה עם פחות מזומנים. יש הצעות בליגה א' לגבי העונה הבאה, אני נראה בן 20 עדיין מבקשים ממני ת.ז, כך שנשב ונחליט העדיפות היא קבוצה שרוצה לעלות ליגה''.
צגאי פועל גם בתחום הקהילתי ומחזק את מחאת האתיופים בפעילויות השונות וחיזק את מהלכיו של אמייה טגה בנוגע לאברהם מנגיסטו: ''אני מאוד אוהב אותו, הוא בן אדם מאוד מחובר לעדה ולדת. הוא עבר תקופה לא קלה באיבוד אח, הוא מתחבר לדברים האלה. לא מוצאים את אברהם מנגיסטו והוא לקח את זה מאוד קשה ואני ממש בעדו. אמייה הוא איש חכם ואינטליגנט, יש גזענות בעולם ובארץ. לוקחים אותנו כמובן מאליו, אבל אנחנו מתמודדים עם זה. אנחנו נותנים להם לדוגמא לחברי העדה הצעירים שלנו ואם אנחנו לא ניתן להם דוגמא אז מי ייתן?''.